فتق البطن

فتق البطن او فتاق البطن او الفتق معناه حصول فتق او قطع بسيط فى العضلات اللى بتغطى البطن فوق الأمعاء فبينتج عن كده بروز اجزاء من الأمعاء بره البطن او فى الغشاء اللى بيبطنها. بيحصل الفتق بسبب ضعف عضلات البطن او الأنسجه اللى بتبطن المعده و ده بيكون فى العاده بسبب كحه مزمنه او إمساك مزمن اكمنهم بيسببو ضغط على عضلات البطن.

الفتق ليه نوعين ، فتق أربى  و فتق سُرى. الفتق الأربى بيحصل تحت البطن و فى العاده بيتصاب بيه الرجاله اكتر من الستات و بيكون سببه الإمساك المزمن. و الفتق السُرى بيحصل فى منطقة السُره ، وعادة بتتصاب بيه الستات اكتر من الرجاله بسبب كترة الحمل و الولاده.

العلاج عن طريق عمليه جراحيه بيعتبر العلاج الأحسن و الأضمن لفتق البطن ، و فى العمليه الجراح بيربط الفتق ، و ممكن انه يحط شبكه جوه طبقات البطن كحاجز لضمان ان الفتق مايرجعش تانى.

لتجنب حصول فتق فى البطن لازم علاج الإمساك او الكحه المزمنه بسرعه قبل ما تتسبب فى حصوله.

 لينكات برانيه    

 مصادر 



تصنيف:امراض